IRIS, proiectul de 10,6 miliarde de euro, promite internet rapid și sigur pentru toată Europa. Ce înseamnă noua rețea de sateliți pentru utilizatori
Uniunea Europeană a anunțat lansarea oficială a proiectului IRIS², prima constelație europeană de internet prin satelit, care va fi compusă din 290 de sateliți interconectați, plasați pe orbite de medie și joasă altitudine. Această inițiativă strategică își propune să ofere o alternativă la rețelele de internet existente, precum Starlink, și să asigure o infrastructură digitală autonomă și sigură pentru Europa.